CELEX: 32018D0195
Language: sk
Date: 2018-02-08 00:00:00
Title: Vykonávacie rozhodnutie Komisie (EÚ, Euratom) 2018/195 z 8. februára 2018, ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje a o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014

9.2.2018   
               
               
                  SK
               
               
                  Úradný vestník Európskej únie
               
               
                  L 36/33
               
            VYKONÁVACIE ROZHODNUTIE KOMISIE (EÚ, Euratom) 2018/195
      z 8. februára 2018,
      ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje a o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na Zmluvu o založení Európskeho spoločenstva pre atómovú energiu,
      so zreteľom na nariadenie Rady (EÚ, Euratom) č. 608/2014 z 26. mája 2014, ktorým sa ustanovujú vykonávacie opatrenia týkajúce sa systému vlastných zdrojov Európskej únie (1), a najmä na jeho článok 5 ods. 2 a článok 6 ods. 2,
      po konzultácii s Poradným výborom pre vlastné zdroje,
      keďže:
      
                  (1)
               
               
                  Vykonávacím rozhodnutím Komisie (EÚ, Euratom) 2016/2365 (2) sa určujú podmienky pre poskytovanie informácií členskými štátmi Komisii v rámci systému vlastných zdrojov.
               
            
                  (2)
               
               
                  Podvody a nezrovnalosti by mali byť oznamované v štruktúrovanej podobe a obsahovať informácie týkajúce sa rizík. Rovnaký formulár pre podvody a nezrovnalosti sa už používa na aktualizáciu predtým oznámených prípadov. Príloha II k vykonávaciemu rozhodnutiu (EÚ, Euratom) 2016/2365 sa preto stala zastaranou.
               
            
                  (3)
               
               
                  Je potrebné stanoviť prechodné obdobie, aby sa členským štátom poskytol čas na prispôsobenie sa zmenám vo formulároch na podávanie správ podľa článku 5 ods. 1 nariadenia (EÚ, Euratom) č. 608/2014.
               
            
                  (4)
               
               
                  Z dôvodov jednoznačnosti a právnej istoty by sa vykonávacie rozhodnutie (EÚ, Euratom) 2016/2365 malo zrušiť,
               
            PRIJALA TOTO ROZHODNUTIE:
      Článok 1
      1.   Členské štáty používajú na vypracúvanie opisov zistených prípadov podvodov a nezrovnalostí zahŕňajúcich nároky nad 10 000 EUR uvedených v článku 5 ods. 1 prvom pododseku nariadenia Rady (EÚ, Euratom) č. 608/2014 formulár uvedený v prílohe I k tomuto rozhodnutiu. Tento formulár sa v súlade s článkom 5 ods. 1 druhým pododsekom nariadenia (EÚ, Euratom) č. 608/2014 použije aj na uvedenie podrobností o stave jednotlivých prípadov podvodov a nezrovnalostí, ktoré sa už oznámili Komisii a v súvislosti s ktorými sa ešte neoznámilo vymáhanie, zrušenie alebo neúspešné vymáhanie príslušných nárokov.
      2.   Členské štáty zasielajú informácie uvedené v odseku 1 elektronicky prostredníctvom aplikácie informačných technológií „OWNRES“.
      Článok 2
      Členské štáty používajú na vypracúvanie správ o inšpekciách týkajúcich sa tradičných vlastných zdrojov uvedených v článku 6 ods. 1 nariadenia (EÚ, Euratom) č. 608/2014 formulár uvedený v prílohe II k tomuto rozhodnutiu.
      Na vypracovanie správy za rozpočtový rok 2017 sa použije formulár uvedený v prvom pododseku.
      Článok 3
      Členské štáty používajú vzory uvedené v článku 1 tohto rozhodnutia od 1. apríla 2018.
      Článok 4
      Vykonávacie rozhodnutie (EÚ, Euratom) 2016/2365 sa zrušuje s účinnosťou od 1. apríla 2018.
      Článok 5
      Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         V Bruseli 8. februára 2018
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 168, 7.6.2014, s. 29.
      
         (2)  Vykonávacie rozhodnutie Komisie (EÚ, Euratom) 2016/2365 z 19. decembra 2016, ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje, ako aj o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014 (Ú. v. EÚ L 350, 22.12.2016, s. 24).
      
         PRÍLOHA I
         
            Formulár pre podávanie správ o podvodoch a nezrovnalostiach podľa článku 5 ods. 1 nariadenia (EÚ, Euratom) č. 608/2014
         
         Text obrazu
         
            1. IDENTIFIKAČNÉ ČÍSLO PRÍPADU
            1.1. Členský štát
            1.2. Poradové číslo (formát CC/YYYY/NNNNNN/V)
            1.3. Rok a štvrťrok odhalenia alebo zistenia (formát yyyy/q)
            1.4. Oddelenie alebo agentúra, ktoré urobili zistenie alebo odhalili prípad
            1.5. Dátum odoslania (formát dd/mm/yyyy)
            1.6. Stav
            2. OPIS PRÍPADU
            2.1. Kód TARIC (10 číslic)
            2.1.1. predpokladaný
            2.1.2. deklarovaný
            2.1.3. zistený
            2.2. Krajina odoslania
            2.2.1. predpokladaný
            2.2.2. deklarovaný
            2.2.3. zistený
            2.3. Krajina pôvodu
            2.3.1. predpokladaný
            2.3.2. deklarovaný
            2.3.3. zistený
            2.4. Množstvo
            2.4.1. predpokladaný
            2.4.2. deklarovaný
            2.4.3. zistený
            2.5. Colná hodnota
            2.5.1. predpokladaný
            2.5.2. deklarovaný
            2.5.3. zistený
            2.6. Colný režim
            2.7. Typ kontroly, ktorá viedla k odhaleniu
            3. FÁZA VYMÁHANIA
            3.1. Kód administratívnej fázy
            3.2. Kód finančnej fázy
            3.3. Neúspešné vymáhanie z dôvodu vyšetrovania trestného činu
         
         Text obrazu
         
            4. DOPLŇUJÚCE INFORMÁCIE
            4.1. Dátum zistenia (formát: dd/mm/yyyy)
            4.2. Referenčné číslo zistenia
            4.3. Dátum na účte B (formát: dd/mm/yyyy)
            4.4. Odkaz – účet B
            4.5. Dátum posledného rozhodnutia o odvolaní (formát: dd/mm/yyyy)
            4.6. Sumy tradičných vlastných zdrojov
            4.6.1. Odhadovaná suma
            4.6.2. Stanovená suma
            4.6.3. Suma opravy
            4.6.4. Odpísaná suma
            4.6.5. Vymožená suma
            4.6.6. Suma, ktorá sa má vymôcť
            4.7. Informácie o podvode alebo nezrovnalosti:
            4.7.1. Označenie
            4.7.2. Typ podvodu alebo nezrovnalosti
            4.7.3. Stručný opis mechanizmu podvodu
            4.8. Prípad už bol oznámený v rámci dohôd o vzájomnej pomoci [nariadenie Rady (ES) č. 515/97 (1)]:
            4.8.1. Odkaz na vzájomnú pomoc (formát: yyyy/nnnn)
            4.8.2. Referenčné číslo prípadu úradu OLAF (formát: LL/yyyy/nnnn] (2)
            4.8.3. Odkaz na spoločnú colnú operáciu
            4.9. Odkaz na CPCA (spoločná prioritná kontrolná oblasť)
            4.10. Odkaz na RIF (formulár na informovanie o riziku)
            4.11. Odkaz na WOMIS (systém pre správu a informácie v súvislosti s odpismi) (v prípade potreby) (formát: cc/yyyy/nnnn)
            4.12. Prijaté alebo plánované opatrenia s cieľom zabrániť opakovaniu
            4.13. Dotknuté členské štáty
            4.14. Ďalšie informácie
            (1) Nariadenie Rady (ES) č. 515/97 z 13. marca 1997 o vzájomnej pomoci medzi správnymi orgánmi členských štátov a o spolupráci medzi správnymi orgánmi členských štátov a Komisiou pri zabezpečovaní riadneho uplatňovania predpisov o colnýcha poľnohospodárskych záležitostiach (Ú. v. ES L 82 z 22.3.1997, s. 1).
            (2) Ak je prípad spojený s finančným odporúčaním úradu OLAF, je potrebné to uviesť.
         
      
      
         PRÍLOHA II
         
            VÝROČNÁ SPRÁVA UVEDENÁ V ČLÁNKU 6 ODS. 1 NARIADENIA (EÚ, Euratom) č. 608/2014
         
         Text obrazu
         
            20…
            Členský štát:
            1. Inšpekcie vykonané členskými štátmi
            Činnosti spojené s inšpekciami
            Údaje
            1. Schválené colné vyhlásenia (príslušné colné konanie alebo colné určenie)
            1.1. Celkový počet dovozných vyhlásení (úroveň vyhlásenia) v rámci štandardných postupov
            1.2. Celkový počet dovozných vyhlásení (úroveň položky) v rámci štandardných postupov
            1.3. Celkový počet dovozných vyhlásení (úroveň položky) v rámci zjednodušených postupov
            2. Kontroly po prepustení:
            2.1. Celkový počet colných vyhlásení (úroveň položky) skontrolovaných po prepustení tovaru (revízia colného vyhlásenia)
            2.2. Celkový počet iných kontrol po prepustení
            2.3. Celkový počet auditov tovaru po prepustení
            3. Pracovníci v colných orgánoch
            3.1. Celkový počet pracovníkov v colných orgánoch (1)
            3.2. Celkový počet pracovníkov iných kontrol po prepustení
            3.3. Celkový počet pracovníkov v súvislosti s auditmi po prepustení
            (1) Celkový počet pracovníkov v colných orgánoch (vyjadrený v počte osôb za rok – v ekvivalentoch plného pracovného času).
            2. Zásadné otázky
            Prehľad najdôležitejších otázok, ktoré sa týkajú vzniku, zápisu do účtovnej evidencie a sprístupnenia nárokovv súvislosti s uplatňovaním nariadenia (EÚ, Euratom) č. 608/2014 a nariadenia Rady (EÚ, Euratom) č. 609/2014 (1), ako aj nariadenia (ES, Euratom) č. 1150/2000 (2), vrátane otázok, ktorá sa vyskytli v rámci sporov.
            (V prípade potreby pokračujte v prílohe s odkazom na tento bod.)
            (1) Nariadenie Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojova vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť(Ú. v. EÚ L 168, 7.6.2014, s. 39).
            (2) Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 2007/436/ES, Euratom o systéme vlastných zdrojov Európskych spoločenstiev (Ú. v. ES L 130, 31.5.2000, s. 1).